
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1089 


14 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου, στην εκτός του 
Εγκεκριμένου Σχεδίου Περιοχή Δήμου Σοφάδων, Ν. 
Καρδίτσας, για τον Χαρακτηρισμό χώρου Αθλητικών 


Εγκαταστάσεων - Κλειστού Γυμναστηρίου Στίβου Σο¬ 
φάδων. 1 

Τροποποίηση σχεδίου πόλης στο Ο.Τ., που περιβάλλεται 
από τις οδούς Σταδίου, Περσέως, Απόλλωνος, Θησέ¬ 
ως και Πηλέως στον Δήμο Βόλου. 2 

Κήρυξη αναδασωτέας εκτάσεως 0,405 στρεμμάτων, στη 
θέση ΒαθράκιΔήμου Μάνδρας Ν. Αττικής. 3 


ΑΠΟΦΑΣΕΙ Σ 

Αοιθ. 3345 (1) 


Έγκριση Τοπικού Ρυμοτομικού Σχεδίου, στην εκτός του 
Εγκεκριμένου Σχεδίου Περιοχή Δήμου Σοφάδων, Ν. Καρ¬ 
δίτσας, για τον Χαρακτηρισμό χώρου Αθλητικών Εγκατα¬ 
στάσεων - Κλειστού Γ υμναστηρίου Στίβου Σοφάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Το άρθρο 26 του Ν. 1337/83 "Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις" 
(ΦΕΚ 33 Α) όπως αντικαταστάθηκε με την παρ. 13 του άρ¬ 
θρου 8 του Ν. 1512/1985 "τροποποίηση και συμπλήρωση πο- 
λεοδομικών διατάξεων, ρύθμιση συναφών θεμάτων του Τα¬ 
μείου Νομικών" (ΦΕΚ4 Α). 

2. Την παρ. 2δτου άρθρου 29 του Ν.2831/2000 (ΦΕΚ 140 
Α) όπως αντικαταστάθηκε με το άρθρο 10 του Ν.3044/ 2002 
(ΦΕΚ 197/Α/27.8.2002). 

3. Την Απόφαση Νομάρχη Καρδίτσας 3677/15.10.92 (ΦΕΚ 
1170/Δ/11.11.92) που αφορά στον χαρακτηρισμό χώρου για 
την ανέγερση σχολικής μονάδας ΤΕΛ στους Σοφάδες Ν. 
Καρδίτσας. 

4. Την Απόφαση Υπουργού ΠΕ.ΧΩ.ΔΕ. 34986/1365/ 
12.5.86 (ΦΕΚ 891/Δ/29.9.86) για την έγκριση Γενικού Πολεο- 
δομικού Σχεδίου των οικισμών Σοφάδων Ταυρωπού του Δή¬ 
μου Σοφάδων και του οικισμού Μασχολουρίου της κοινότη¬ 
τας Μασχολουρίου, Ν. Καρδίτσας. 

5. Την Απόφαση 102/1996 του Δημοτικού Συμβουλίου Σο¬ 
φάδων με την οποία εγκρίθηκε η σύναψη προγραμματικής 
σύμβασης με το ΥΠΠΟ - Γ ενική Γ ραμματεία Αθλητισμού και 
την Νομαρχιακή Αυτοδιοίκηση Καρδίτσας για την εκτέλεση 
του έργου "Κατασκευή κλειστού γυμναστηρίου στίβου Σο¬ 
φάδων". 


6. Την Απόφαση 131/2003 του Δημοτικού Συμβουλίου Σο¬ 
φάδων και το γεγονός ότι κατά της παραπάνω απόφασης 
δεν υποβλήθηκαν ενστάσεις. 

7. Την από 14.5.2003 Τεχνική Έκθεση του Δήμου Σοφάδων. 

8. Τις γνωμοδοτή σεις των αρμοδίων Υπη ρεσιών για τη ν κα¬ 
ταλληλότητα του χώρου (ΝΕΧΩΠ Δ/νση Γεωργίας, Δασαρ¬ 
χείο, Αρχαιολογικές Υπηρεσίες). 

9. Την θετική γνωμοδότηση 40/11/17.6.2003 του Περιφε¬ 
ρειακού Συμβουλίου Χωροταξίας Οικισμού και Περιβάλλο¬ 
ντος της ΔΙ.ΠΕ.ΧΩ. Θεσσαλίας με την οποία διατυπώθηκε 
συγκεκριμένη αντιπρόταση. 

10. Το έγγραφο ΤΥ-Δα/Φ250/503/2340/25.8.2003 της Γ.Γ. 
Αθλητισμού του ΥΠ.ΠΟ. με το οποίο προτείνονται συγκεκρι¬ 
μένοι όροι δόμησης του γηπέδου, καθώς και τα θεωρημένα 
σχέδια που το συνοδεύουν. 

11. Την Απόφαση 207/2003 του Δημοτικού Συμβουλίου Σο¬ 
φάδων με την οποία έγινε δεκτή η αντιπρόταση του 
Π.Σ.Χ.Ο.Π. και το γεγονός ότι κατά της παραπάνω απόφα¬ 
σης δεν υποβλήθηκαν ενστάσεις. 

12. Την θετική γνωμοδότηση 67/17/9.9.2003 του Περιφε¬ 
ρειακού Συμβουλίου Χωροταξίας Οικισμού και Περιβάλλο¬ 
ντος της ΔΙ.ΠΕ.ΧΩ. Θεσσαλίας. 

13. Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του κρατι¬ 
κού προϋπολογισμού και του οικείου Δήμου, επειδή: 

1. Με την Απόφαση 207/2003 του Δημοτικού Συμβουλίου 
Σοφάδων προτείνεται η έγκριση τοπικού ρυμοτομικού σε 
δημοτική έκταση που βρίσκεται μεταξύ του Τ.Ε.Ε. Σοφάδων 
και του γηπέδου ποδοσφαίρου, στην εκτός του εγκεκριμέ¬ 
νου σχεδίου περιοχή Δήμου Σοφάδων, Ν. Καρδίτσας, για τον 
χαρακτηρισμό ως χώρου αθλητικών εγκαταστάσεων γηπέ¬ 
δου, συνολικού εμβαδού Α,Β,Γ,Δ,Α, = 17.000 τ.μ., με προσ¬ 
διορισμένη τη θέση ανέγερσης κλειστού γυμναστηρίου στί¬ 
βου Σοφάδων στο τμήμα Α’,Β,Ε,Ζ,Α’ έκτασηςδ.ΟΟΟτ.μ. όπως 
φαίνεται στο τοπογραφικό διάγραμμα κλίμακας 1:500 της 
Τεχνικής Υπηρεσίας του Δήμου που συνοδεύει την Απόφα¬ 
ση του Δημοτικού Συμβουλίου Σοφάδων. 

2. Η εν λόγω έκταση δεν έχει ασυμβίβαστη χρήση ως προς 
το Γ.Π.Σ., εξαιτίας του χαρακτηρισμού του χώρου ως χώρου 
ιδιαιτέρων χρήσεων, χωρίς τον προσδιορισμό κάποιας ειδι¬ 
κής λειτουργίας, επιπλέον γειτνιάζει με αθλητικό χώρο. 

3. Ο παραπάνω χώρος έχει άμεση πρόσβαση στον Δημοτι¬ 
κό δρόμο Σοφάδων -Αθηνών και διαθέτει χώρο στάθμευσης 
οχημάτων, ενώ παράλληλα οι αθλητικές χρήσεις της περιο¬ 
χής είναι συγκεντρωμένες σε έναν ενιαίο χώρο (γήπεδο πο¬ 
δοσφαίρου, μπάσκετ, βόλεϊ, τένις, κλπ). 

4. Η προγραμματική σύμβαση που υπογράφηκε μεταξύ 
του ΥΠΠΟ - Γενική Γ ραμματεία Αθλητισμού, της Νομαρχια¬ 
κής Αυτοδιοίκησης Καρδίτσας και του Δήμου Σοφάδων για 
την εκτέλεση του έργου ’Κατασκευή κλειστού γυμναστηρίου 
στίβου Σοφάδων’ αναφέρει ότιτο έργο θα κατασκευασθεί σε 

ιδιόκτητο χώρο του Δήμου Σοφάδων, σε έκταση επιφάνειας 
έξι στρεμμάτων, όπως αυτή εμφαίνεται με τα στοιχεία 
Α,Β,Γ,Δ,Α στο συνημμένο στην παραπάνω σύμβαση τοπο- 
γραφικό σχέδιο. 

5. Με το έγγραφο ΤΥ-Δα/Φ250/503/2340/25.8.2003 της 
Γ.Γ. Αθλητισμού του ΥΠ.ΠΟ. προτάθηκαν οι ακόλουθοι όροι 
δόμησης για το ανωτέρω τμήμα με έκταση επιφάνειας έξι 
στρεμμάτων: 

α. Μέγιστη επιτρεπόμενη κάλυψη: 24,81%. 
β. Μέγιστη επιτρεπόμενη δόμηση: 0,2481. 
γ. Μέγιστο επιτρεπόμενο ύψος: 12,50 μ. 
δ. Ελάχιστη απόσταση από τα όρια: 10,00 μ. 

Μετά τα ανωτέρω, αποφασίζουμε: 

1. Την έγκριση χαρακτηρισμού του γηπέδου Α,Β,Γ,Δ,Α, συ¬ 
νολικού εμβαδού 17.000 τ.μ., όπως φαίνεται στο τοπογρα- 
φικό διάγραμμα κλίμακας 1:500 της Τεχνικής Υπηρεσίας του 
Δήμου Σοφάδωνπου συνοδεύει την παρούσα Απόφαση, ως 
χώρου Αθλητικών Εγκαταστάσεων Κλειστού Γυμναστηρίου 


Στίβου Σοφάδων με προσδιορισμό της θέσης ανέγερσης 
κλειστού γυμναστηρίου στίβου Σοφάδων στο τμήμα 
Α’,Β,Ε,Ζ,Α’ έκτασης 6.000 τ.μ. 

2. Τον καθορισμό των ακόλουθων όρων και περιορισμών 
δόμησης για το τμήμα Α',Β,Ε,Ζ,Α’: 
α. Μέγιστη επιτρεπόμενη κάλυψη: 24,81%. 
β. Μέγιστη επιτρεπόμενη δόμηση: 0,2481. 
γ. Μέγιστο επιτρεπόμενο ύψος: 12,50 μ. 
δ. Ελάχιστη απόσταση από τα όρια: 10.00 μ. 
με την προϋπόθεση ότι δεν αντίκεινται σε τυχόν ειδικούς 
περιορισμούς που ισχύουν για τη συγκεκριμένη περιοχή. 

Η ισχύς της παρούσας απόφασης αρχίζει από τη δημοσί¬ 
ευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Λάρισα, 11 Σεπτεμβρίου 2003 
Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 2849 (2) 

Τροποποίηση σχεδίου πόλης στο Ο.Τ., που περιβάλλεται 
από τις οδούς Σταδίου, Περσέως, Απόλλωνος, Θησέ¬ 
ως και Πηλέως στον Δήμο Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ. της 
17.7.23 (ΦΕΚ 228 Α’) "Περί σχεδίων πόλεων κ.λ.π.", όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 (ΦΕΚ 
140 Α’), "περί τροποποίησης του Γ.Ο.Κ. (Ν. 1577 /1985 ) 
και άλλες διατάξεις", όπως τροποποιήθηκε με τον Ν. 3044 
/2002 (ΦΕΚ 197 Α’). 

3. Την υπ’ αριθμόν 207/2002 Απόφαση του Δημοτικού 
Συμβουλίου Βόλου, με την οποία προτείνεται η συγκεκρι¬ 
μένη τροποποίηση. 

4. Το γεγονός ότι κατά της παραπάνω Απόφασης δεν 
ασκήθηκαν ενστάσεις. 

5. Το ρυμοτομικό σχέδιο της περιοχής (ΦΕΚ 145/ 
8.3.1979). 

6. Την υπ’ αριθμόν 16/2003, θέμα 40, γνωμοδότηση του 
Σ.Χ.Ο.Π. Μαγνησίας με την οποία κάνει δεκτή την υπ’ 
αριθμόν 207/2002 Απόφαση του Δημοτικού Συμβουλίου 
Βόλου και επειδή: 

α) Η προτεινόμενη τροποποίηση αφορά την έγκριση θέ¬ 


σης κτίσματος με χρήση "Σκοπευτηρίου", μέσα σε έκτα¬ 
ση, η οποία είναι ήδη χαρακτηρισμένη σαν χώρος Αθλητι¬ 
κών εγκαταστάσεων, αποφασίζουμε: 

Εγκρίνουμε την τροποποίηση σχεδίου πόλης στο Ο.Τ. 
που περικλείεται από τις οδούς Σταδίου, Περσέως, Απόλ¬ 
λωνος, Θησέως και Πηλέως στον Δήμο Βόλου και συγκε¬ 
κριμένα την έγκριση θέσης κτίσματος, το οποίο θα χρησι¬ 
μοποιηθεί σαν "Σκοπευτήριο", μέσα σε έκταση, η οποία εί¬ 
ναι χαρακτηρισμένη σαν χώρος Αθλητικών Εγκαταστάσε¬ 
ων, όπως φαίνεται στο τοπογραφικό σχέδιο σε κλίμακα 
1:500, που συνοδεύει την υπ’ αριθμόν 207/2002 Απόφαση 
του Δημοτικού Συμβουλίου Βόλου. 

Η Απόφαση αυτή να δημοσιευτεί στην Εφημερίδατης Κυ- 
βερνήσεως και ισχύει από την ημερομηνία δημοσίευσης. 

Αμέσως μετά την δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρω¬ 
τοτύπου τοπογραφικού διαγράμματος που την συνοδεύ¬ 
ει θα αναρτηθεί στον πίνακα ανακοινώσεωντου Τμήματος 
Κτηματολογίου και Τοπογραφικών Εφαρμογών Νομαρ¬ 
χιακής Αυτοδιοίκησης Μαγνησίας επί 1 δήμερον για ναλά- 
βουν γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Σεπτεμβρίου 2003 

Ο Νομάρχης 
ΙΩΑΝΝΗΣ ΠΡΙΝΤΖΟΣ 

ΙΌΙ Χιχρ&ΙΧτορίΙΓι^ίΟΜ ΙΓΊλΟ ΧοΙροΧ 

I ΙΓΟ^ίΙ5ρ\μΐ 


Ε^κρινεχαι, ώς παχάρχπμα χης 

Αοιθ. 2433 (3) 

Κήρυξη αναδασωτέας εκτάσεως 0,405 στρεμμάτων, στη 
θέση Βαθράκι Δήμου Μάνδρας Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις. 

2. Τον Ν. 2503/97 Διοίκηση, Οργάνωση Περιφέρειας κ.λ.π. 

3. Τις διατάξεις του Ν. 998/79 "Περί Προστασίας των Δα¬ 
σών και των δασικών εν γένει εκτάσεων της Χώρας και συ¬ 
γκεκριμένα: 

α. του άρθρου 41 παρ. 1, 

β. του άρθρου 38 παρ. 1. 

4. Την δ/γη του Υπουργείου Γεωργίας: 

α) 160417/1180/8.7.1980, 

β) 182447/3049/24.9.1980. 

5. Την 2952/11.7.2003 πρόταση - εισήγηση του Δασαρ¬ 
χείου Αιγάλεω και σχετική εισήγηση της Δ/νσης Δασών 
Δυτικής Αττικής, αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα του δάσους ώστε ν’ αποκλεισθεί η διάθεση του 


για άλλο σκοπό πλην δασικού την δασική έκταση της οποί- 
αςτο ιδιοκτησιακό δεν έχει επιλυθεί οριστικά έναντιτου δη¬ 
μοσίου, εμβαδού τετρακοσίων πέντε χιλιοστών του στρέμ¬ 
ματος (0,405 στρεμ.), που βρίσκεται στη θέση Βαθράκι πε¬ 
ριφέρειας Δήμου Μάνδρας Νομαρχίας Δυτικής Αττικής και 
προσδιορίζεται απόταστοιχείαΑ, Β, Γ, Δ, Α όπως φαίνονται 
στο συνημμένο διάγραμμα, το οποίο αποτελεί αναπόσπα¬ 
στο μέρος της αποφάσεως αυτής και έχει όρια: 

Ανατολικά: Περιφραγμένη έκταση, αναδασωτέα με την 
848/28.8.95 απόφαση. 

Δυτικά: Δασική έκταση. 

Βόρεια: Δάσος χαλεπίου πεύκης. 

Νότια: Δρόμο. 

Η αποκατάσταση της βλάστησης θα γίνει με φυσική ανα¬ 
γέννηση ή με πρόγραμμα τεχνητής αναδάσωσης εντός 
τριών το πολύ ετών που θα καταρτίσει η Υπηρεσία μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΣΧΕΔΙΆΓΡΑΜΜΑ 

Έκτασης που καταλήφθηκε και κηρύσσεται αναδασωτέα στη 
θέση 'Βαθράκι' Περιφέρειας Δήμου Μάνδρας Αττικής. 


Απόσπασμα από χάρτες Γ.Υ.Σ 
6432/5&/7 κλ.1:5.000 στο οποίο 
σημειώνεται ,η Θέση της αναδασω 
τέασ έκτασης. 



Με τα στοιχεία Α,Β,Γ,Δ-Α η αναδασωτέα 
έκταση εμβαδού 0,405 στρεμμάτων. ΚΛ.1:500 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























